**З А П И С Н И К**

 Са девете седнице Привременог органа Општине Жагубица, одржане 01.12.2023.године у сали Општинског већа, са почетком у 12,00 часова.

Девету седницу Привременог органа сазвао је Председник Сафет Павловић и њоме председавао. Седници су присуствовали чланови и то: Оливера Пауљескић, Предраг Ивковић, Миле Перић и Живота Марјановић.

 Седници присуствује и секретар Привременог органа Томислав Милојевић. Записник води Десанка Цојкић из Службе за послове Привременог органа општине.

 Председник Привременог органа, на основу извештаја о присуству, констатовао је да постоји кворум за рад и пуноважно одлучивање на седници.

 Пре утврђивања дневног реда, а у складу са чланом 19. Пословника Привременог органа Општине Жагубица („Сл.гласник Општине Жагубица“, бр.32/2023), председник Привременог органа, предложио је усвајање записника са осме седнице.

 Нико од чланова Привременог органа није ставио примедбе на текст записника осме седнице, а након изјашњавања, председник је констатовао да је записник са осме седнице Привременог органа Општине Жагубица, одржане 29.11.2023.године усвојен једногласно.

 Након усвајања записника, председник Привременог органа, предложио је следећи:

**Д Н Е В Н И Р Е Д**

1. Захтев за закључивање Анекса уговора са Домом ученика средњих школа ''Срећно'' Ћуприја за корисника Александра Милетића од 16. 11. 2023.године ;
2. Захтев за закључивање Анекса уговора са Домом ученика средњих школа ''Срећно'' Ћуприја за корисника Александра Милетића од 28. 11. 2023.године;
3. Захтев за закључивање Уговора са Домом ученика средњих школа ''Петријарх Павле'' Београд за корисника Андреју Милошевића из Крепољина;
4. Захтев за закључивање и потписивање појединачног Уговора за вршење услуга ЈП за планирање и управљање пројектима општине Жагубица за потребе општине;
5. Захтев Пројектног Тима за коришћење преосталих средстава из Пројекта ''Подршка социјалној инклузији за сигурнију будућност'' за набавку веш-машине за потребе домаћинства корисника Жарице Мићић.

Предлога за измену-допуну дневног реда није било. Предложени дневни ред једногласно је усвојен.

**РАД ПО ДНЕВНОМ РЕДУ**

1. **Захтев за закључивање Анекса Уговора са Домом ученика средњих школа „Срећно“ Ћуприја за корисника Александра Милетића од 16.11.2023.године**

После извршеног гласања, председник Привременог органа, констатовао је: да ће се Анекс Уговора о смештају и исхрани у Дому ученика средњих школа ''Срећно'' у Ћуприји за школску 2023/2024 годину бр.1558/2023 од 31. 07. 2023.године за Милетић Александра коме је законски заступник Милетић Жана, бр.2494/2023 од 16. 11. 2023.године, потписати од стране председника Привременог органа општине Жагубица, оверити печатом и потписана три примерака доставити подносиоцу захтева-Дому ученика „Срећно“ Ћуприја.

1. **Захтев за закључивање Анекса Уговора са Домом ученика средњих школа „Срећно“ Ћуприја за корисника Александра Милетића од 28.11.2023.године**

Друга тачка дневног реда, усвојена је такође једногласно. Председник Привременог органа, констатовао је да је захтев једногласно усвојен и да ће Анекс Уговора о смештају и исхрани у Дому ученика средњих школа ''Срећно'' у Ћуприји за школску 2023/2024 годину бр.1558/2023 од 31. 07. 2023.године за Милетић Александра коме је законски заступник Милетић Жана,бр.2583/2023 од 28. 11. 2023.године бити потписан од стране председника Привременог органа општине Жагубица, оверен печатом и достављен подносиоцу захтева.

1. **Захтев за закључивање Уговора са Домом ученика средњих школа „Патријарх Павле“ Београд за корисника Андреју Милошевића из Крепољина**

После краће дискусије, Привремени орган општине Жагубица на својој седници,

једногласно је усвојио закључак, којим се налаже подносиоцу захтева, да исправи текст предлога Уговора о плаћању трошкова смештаја и исхране (сва четири примерка), бр.04/4445,од 13. 10. 2023.године, с обзиром да садржи недостатке- неправилности које би такав уговор, уколико би био потписан и оверен у датом тексту, учиниле неразумљивим,опречним и као такав био би непримењив.

1. **Захтев за закључивање и потписивање појединачног Уговора за вршење услуга ЈП за планирање и управљање пројектима Општине Жагубица за потребе општине**

Привремени орган општине Жагубица на деветој седници одржаној 01. 12. 2023.године, једногласно је усвојио Решење, којим се ЈП за планирање и управљање пројектима општине Жагубица, даје сагласност за закључивање и потписивање појединачног Уговора за вршење услуга ЈП за планирање и управљање пројектима Општине Жагубица за потребе општине а у складу са Програмом пословања ЈП за 2023.годину.

1. **Захтев Пројектног тима за коришћење преосталих средстава из пројекта: „Подршка социјалној инклузији за сигурнију будућност“, за набавку веш машине за потребе домаћинства корисника Жарице Мићић**

Поводом разматрања пете тачке дневног реда, члан Привременог органа Предраг Ивковић, истакао је да је породица Жарице Мићић, корисник поменутог пројекта, међутим у поступку јавне набавке је грешком изостављена набавка већ машине за ту породицу. Како су услови и критеријумими за све кориснике пројекта, исти, а набавка беле технике, једна од активности пројекта, имајући у виду да су преостала средства, предложио је да се захтев усвоји.

После наведене дискусије, председник Привременог ограна, констатовао је да Привремени орган Општине Жагубица, на деветој седници, одржаној 01.12.2023.године, једногласно усвојио решење, којим се даје сагласност Пројектном тиму, задуженом за имплементацију Пројекта ''Подршка социјалној инклузији за сигурнију будућност'', да из преосталих средстава пројекта набави машину за веш за потребе корисника Жарице Мићић, с тим да наведена набавка несме угрозити исплату провизије Управи за трезор које се обрачунавају након сваког промета на подрачуну.

Усвајањем наведеног предлога, завршен је рад девете седнице Привременог органа Општине Жагубица. Председник Привременог органа, закључио је рад девете седнице у 12 часова и 40 минута.

**ПРИВРЕМЕНИ ОРГАН ОПШТИНЕ ЖАГУБИЦА**

Број: I-06-60-1-1/2023

 **С Е К Р Е Т А Р** **П Р Е Д С Е Д Н И К**

 Томислав Милојевић Сафет Павловић

**ЗАПИСНИЧАР**

Десанка Цојкић